3. การประกอบธุรกิจของแต่ละสายการผลิต

3.1 ลักษณะการประกอบธุรกิจ

เอไอทีผู้นำด้านการให้บริการแบบครบวงจรด้าน ICT
เราดำเนินธุรกิจตามแบบแผนและโครงสร้างดังนี้

1.  การขายสินค้าและการบริการ

งานโครงการเป็นองค์ประกอบหลักของการทำธุรกิจ แบ่งออกเป็น 2 ส่วนหลักคือ
โครงการที่มาจากการประมูลและโครงการที่มาจากการขายตรง
เราเอาใจใส่เป็นอย่างยิ่งกับความต้องการของลูกค้า
และทำข้อเสนอทางด้านเทคโนโลยีที่ลูกค้าจะมั่นใจได้ว่าเป็นเทคโนโลยีที่ทันสมัยที่สุด
ความเข้าใจในธุรกิจลูกค้าและโครงการในรายละเอียดเป็นกุญแจสำคัญที่ทำให้เราประสบความสำเร็จในการส่งมอบงานและทำให้ลูกค้าพึงพอใจ
เรามีทีมงานขายและทีมงานก่อนการขาย (Pre-sales)
ที่มีความชำนาญสูงเพื่อให้มั่นใจได้ว่าข้อเสนอของโครงการเป็นข้อเสนอที่เป็นที่เข้าใจถูกต้อง ชัดเจน
ตรงกันทั้งเอไอทีและลูกค้า เมื่อเริ่มรับงาน
ฝ่ายจัดการโครงการจะเข้ามารับผิดชอบเพื่อให้สามารถดำเนินโครงการได้อย่างเหมาะสมและเสร็จสมบูรณ์
ผู้จัดการโครงการจะเข้ามาจัดทีมงานผู้ชำนาญการและทีมวิศวกรที่ผ่านการฝึกอบรมเข้าดำเนินการ
ทีมงานทั้งหมดจะเข้าดำเนินโครงการตามแผนงานและกระบวนวิธีที่ได้รับการฝีกอบรมมาเป็นอย่างดี
สิ่งเหล่านี้เป็นพื้นฐานสำคัญอีกประการหนึ่งที่ทำให้เอไอทีประสบความสำเร็จมาจนทุกวันนี้

โครงการที่เราดำเนินการมีทั้งขนาดย่อมมูลค่าเป็นหลักแสนบาทไปจนกระทั่งโครงการมูลค่าเป็นหลักพันล้านบาท
ขึ้นอยู่กับลูกค้า ซึ่งปัจจุบันฐานลูกค้าของเรามีตั้งแต่กิจการเล็กๆจนถึงบริษัทในระดับที่อยู่ในรายชื่อ
500 บริษัทใหญ่ที่จัดโดยนิตยสาร Fortune และหน่วยงานราชการ หลังจากส่งมอบ ดำเนินการ
และทดสอบระบบอย่างสมบูรณ์แล้ว เราจะเริ่มการบริการหลังการขาย
และทำการซ่อมบำรุงระบบให้กับลูกค้า

2.  การให้บริการดูแลบำรุงรักษา

เอไอที Care4 คือโปรแกรมการบำรุงรักษาที่ยืดหยุ่น และหลากหลาย
ซึ่งออกแบบให้เหมาะกับความต้องการของลูกค้า ด้วยประสบการที่มีมาเกือบ 20 ปี ในด้านต่างๆเช่น
การออกแบบ ดำเนินโครงการ บำรุงรักษาเครือข่าย เซิร์ฟเวอร์ และซอฟต์แวร์

เอไอทีคือผู้ให้บริการที่ลูกค้าต้องการ

โปรแกรม CARE4ประกอบด้วย

-   ป้องกันการสะดุดของระบบ (Downtime)

-   พร้อมให้บริการตลอดเวลา

-   สามารถเข้าถึงวิศวกรที่รู้จักระบบงานเป็นอย่างดีได้โดยตรง

-   การรับมือกับปัญหาอย่างโปร่งใส

-   ศูนย์บริการครอบคลุมทั่วประเทศ

-   ประมาณการต้นทุน

โปรแกรม CARE4 มีขบวนการของการบริหารจัดการด้านการให้บริการโดยใช้ระบบ Information
Technology Infrastructure Library (ITIL)
เพื่อให้มั่นใจได้ว่าเราให้บริการที่เสมอต้นเสมอปลาย:-

-   Call Center

-   Incident Management

-   Change Management

-   Install Base Management

-   Spare Part Logistics

-   Resource Allocation

-   Remote and Online Monitoring

-   Assessments and Health Checks และ

-   License Management

3.  Managed Services

ภายใต้การดูแล Managed Serviced ของเอไอที
ลูกค้าสามารถปลดภาระความรับผิดชอบรายวันด้าน IT ให้เป็นการดูแลของเรา
ซึ่งจะทำให้มั่นใจได้ว่ากิจกรรมต่างๆจะได้รับการปรับปรุงเพิ่มประสิทธิภาพ บริการ Managed
Serviced ของเรานำเสนอการดูแลทั้งระบบโครงสร้างพื้นฐานหรือเป็นบางส่วนได้

-   Managed IT Infrastructure

-   Managed Network Infrastructure

-   Managed Security และ

-   Managed Communication (VoIP)

ปัจจุบันความต้องการของลูกค้าเกี่ยวกับ Managed Service
ได้เพิ่มมากขึ้นจากเดิมที่เป็นลักษณะของการบังคับซื้อ และไม่ได้เพิ่มมูลค่าของธุรกิจ
แต่เอไอทีเราทำงานในลักษณะที่แตกต่างโดยการทำความเข้าใจให้ลูกค้ารับทราบถึงประโยชน์จากการมีเครือข่ายที่เหมาะสม
ตามความจำเป็น จะหลีกเลี่ยงการสะดุดของเครือข่าย (Downtime)
ซึ่งก็จะกระทบผลประกอบการของธุรกิจ

การบำรุงรักษาโครงสร้างพื้นฐานไอทีกลายเป็นเรื่องซับซ้อน ยุ่งยาก
และความต้องการของพนักงานก็เพิ่มมากขึ้น
การจัดการผลิตภัณฑ์ที่หลากหลายเป็นเรื่องที่เสียเวลาและลำบาก
เอไอทีสามารถเข้าไปจัดการปัญหาความยุ่งยากดังกล่าวเพื่อให้ลูกค้าได้จัดการโครงสร้างพื้นฐานไอทีอย่างเหมาะสมตลอดเวลา

4.  Training Services

ปัจจุบัน เทคโนโลยีเปลี่ยนแปลงไปตามลักษณะการทำงานประจำวัน
เทคโนโลยีได้ก้าวข้ามเขตแบ่งแดนระหว่างประเทศไปแล้ว
ธุรกิจจำเป็นต้องหาบุคลากรที่มีทักษะรู้จักที่จะขับเคลื่อนธุรกิจเพื่อรองรับเศรษฐกิจแบบเครือข่ายระดับนานาชาติ

เทคโนโลยีอยู่รอบตัวเรา จากหน่วยงานราชการ ถึงสถาบันการศึกษา จากโรงงานถึงโรงพยาบาล
โดยพื้นฐานธุรกิจทั้งหลายกำลังเก็บเกี่ยวพลังจากการเป็นเครือข่าย
บุคลากรที่ได้รับการฝึกฝนเป็นอย่างดีกำลังเป็นที่ต้องการอย่างมาก
เพราะไม่เพียงแต่การส่งมอบโซลูชั่น แต่จำเป็นต้องมีการบำรุงรักษาโครงสร้างพื้นฐานเหล่านั้นด้วย
ลูกค้าของเราที่ออกแบบระบบ
และดำเนินการบนโครงสร้างเครือข่ายพื้นฐานของซิสโก้สามารถส่งทีมงานเข้ารับการฝีกอบรมในศูนย์ฝึกอบรมซิสโก้ของเอไอที
AIT Cisco Training Center (ACCTC) เพื่อให้พร้อมรับความต้องการที่จะเกิดขึ้นในอนาคตได้

2.  การตลาดและภาวะการแข่งขัน

การตลาดและกลยุทธ์

เอไอทียังคงร่วมในการประมูลงานโครงการทั้งในภาคราชการและภาคเอกชน
โดยเกณฑ์ต่างๆที่ใช้ในการประมูลงานมีดังนี้

-   ระดับความเข้าใจของในความต้องการของโครงการ

-   คุณภาพด้านเทคนิคของข้อเสนอโครงการ

-   ความพร้อมด้านบุคลากรของเราและผลงานอ้างอิง

-   มูลค่าโครงการและฐานะการเงินของบริษัท

บริษัทได้กำหนดกลยุทธ์การแข่งขันไว้ดังนี้

-   รักษาระดับคุณภาพสูงสุดของสินค้าและบริการ

-   เข้าถึงลูกค้าตั้งแต่เริ่มต้น
    เพื่อจะสามารถให้คำแนะนำในเรื่องการออกแบบระบบและการวางแผน

-   ทำความเข้าใจอย่างชัดเจนเกี่ยวกับตัวโครงการและคัดสรรสินค้าและเทคโนโลยีที่เหมาะสมและสร้างความพอใจให้ลูกค้ามากที่สุด

-   ให้บริการหลังขายที่ดีที่สุด จากศูนย์บริการ 7 แห่งที่สามารถครอบคลุมได้ทั่วประเทศ

-   รักษาความสัมพันธ์ที่ดีกับลูกค้า

-   ยังคงพัฒนาบุคลากรต่อไปไม่หยุดยั้ง

-   เพิ่มความยืดหยุ่นและความรวดเร็วในการแก้ปัญหา

  รักษาความสัมพันธ์และความซื่อสัตย์ต่อคู่ค้าของเรา

ช่องทางการจัดจำหน่าย

บริษัทมีการรับงานโดยผ่านการติดต่อและเจรจากับลูกค้าโดยตรงเป็นส่วนใหญ่
ซึ่งเป็นกลุ่มลูกค้าที่เป็นบริษัทขนาดใหญ่ของภาครัฐ โดยในปี 2554 มีสัดส่วนประมาณร้อยละ 60
ของยอดขายรวม ซึ่งผลจากกลยุทธ์ในการสร้างความสัมพันธ์ที่ดีกับลูกค้า
และความหลากหลายในด้านของผลิตภัณฑ์และการบริการที่นำเสนอ
รวมถึงคุณภาพของการให้บริการที่ดี
จึงทำให้รายได้ของบริษัทส่วนใหญ่ยังคงมาจากฐานลูกค้าเดิมอันเนื่องมาจากความไว้วางใจและยอมรับในผลงานเป็นอย่างดีจากลูกค้า
โดยบริษัทได้มีการจัดตั้งและแบ่งทีมงานขายออกเป็น 4 กลุ่ม ตามลักษณะของกลุ่มลูกค้าเป้าหมาย คือ
กลุ่มธุรกิจด้านการสื่อสารเคลื่อนที่และสื่อสารไร้สาย
กลุ่มธุรกิจด้านโทรศัพท์พื้นฐานและเครือข่ายแบบมีสาย กลุ่มเอกชน และกลุ่มหน่วยงานราชการ
โดยทำหน้าที่ดูแลและนำเสนอบริการต่างๆ ให้แก่ลูกค้า รวมทั้งเพิ่มขีดความสามารถในการให้บริการ
เพื่อตอบสนองความต้องการลูกค้า

สภาวะการแข่งขัน

จากผลของการให้ความสำคัญด้านการพัฒนาเทคโนโลยีสารสนเทศและการสื่อสารของทั้งภาครัฐบาลและภาคเอกชนให้ได้มาตรฐานและทัดเทียมระดับนานาชาติ
ทำให้ตัวเลขของงบประมาณการลงทุนเพื่อพัฒนาระบบมีมูลค่าสูงและในอัตราเพิ่มขึ้นอย่างต่อเนื่องตลอดระยะเวลาที่ผ่านมา
เหตุดังกล่าวทำให้ผู้ประกอบการหลายรายให้ความสนใจในธุรกิจนี้
จึงทำให้มีการแข่งขันค่อนข้างสูงแต่ส่วนใหญ่ก็ยังเป็นกลุ่มที่ทำธุรกิจในด้านนี้อยู่แล้ว
ซึ่งสามารถแบ่งออกเป็น 4 กลุ่ มโดยจำแนกตามประเภทระบบ ดังนี้

  กลุ่มระบบคอมพิวเตอร์

-   บริษัท เอ็ม เอฟ อี ซี จำกัด (มหาชน)

-   บริษัท พีซีซี จำกัด

-   บริษัท เอสวีโอเอ จำกัด (มหาชน)

-   กลุ่มบริษัทซีดีจี

-   ยิบอินซอย

-   ซีเมนส์

-   บริษัท ฟอร์ท คอร์ปอเรชั่น จำกัด (มหาชน)

-   บริษัท ล็อกซเล่ย์ จำกัด (มหาชน)

  กลุ่มระบบโครงข่ายสารสนเทศ

-   บริษัท ดาต้าคราฟท์ จำกัด

-   บริษัท ไอบีเอ็ม จำกัด

-   บริษัท เน็ทวัน เน็ทเวิร์ค โซลูชั่น จำกัด

-   บริษัท เอ็ม เอฟ อี ซี จำกัด (มหาชน)

-   บริษัท เดอะ คอมมูนิเคชั่น โซลูชั่น จำกัด

-   บริษัท ไอบีเอ็ม (ประเทศไทย) จำกัด

-   บริษัท เอ็นซีอาร์ ประเทศไทย จำกัด

-   บริษัท ฟอร์ท คอร์ปอเรชั่น จำกัด (มหาชน)

-   บริษัท ซีเมนส์ (ประเทศไทย) จำกัด

-   บริษัท ล็อกซบิท จำกัด (มหาชน)

-   บริษัท ดาต้าโปร คอมพิวเตอร์ ซิสเต็มส์ จำกัด

  กลุ่มระบบโครงข่ายสื่อสาร

-   บริษัท ยูไนเต็ดคอมมูนิเคชั่น อินดัสตรี จำกัด (มหาชน)

-   บริษัท จัสมิน อินเตอร์เนชั่นแนล จำกัด (มหาชน)

-   บริษัท สามารถคอร์ปอเรชั่น จำกัด (มหาชน)

  กลุ่มระบบ Software Application

-   บริษัท เอ็ม เอฟ อี ซี จำกัด (มหาชน)

-   บริษัท อินเตอร์เนชั่นแนล รีเสิรช คอร์ปอเรชั่น จำกัด (มหาชน)

สำหรับการดำเนินธุรกิจของบริษัทฯนั้น จัดอยู่ในทั้ง 4 กลุ่ม แต่บริษัทฯถือเป็นหนึ่งในผู้นำใน 2
กลุ่มหลักๆ ด้วยกันคือ (1) กลุ่มระบบโครงข่ายสารสนเทศ และ (2) กลุ่มระบบโครงข่ายสื่อสาร
ทั้งนี้เพราะรายได้ส่วนใหญ่ของบริษัทฯได้มาจากการขายผลิตภัณฑ์ที่เกี่ยวข้องกับระบบโครงข่ายสารสนเทศ
และระบบโครงข่ายสื่อสารโทรคมนาคม ประกอบกับบริษัทฯเป็นบริษัทคู่ค้าสำคัญในระดับ Gold
Partner กับบริษัท Cisco Inc.
ซึ่งบริษัทดังกล่าวเป็นผู้ผลิตผลิตภัณฑ์ระบบโครงข่ายสารสนเทศอันดับหนึ่งของโลก

แนวโน้มของอุตสาหกรรม

อุตสหกรรมเทคโนโลยีสารสนเทศและการสื่อสารในปี 2554 และแน้วโน้มข้างหน้าปี 2555

ในปี 2554 อุตสาหกรรม ICT ได้รับผลกระทบอย่างมากจากวิกฤตการณ์น้ำ
ซึ่งส่งผลกระทบต่อประเทศไทยใน

ไตรมาสที่ 3
ความโกลาหลในยุโรปและวิกฤตการณ์การเงินในสหรัฐได้ส่งผลกระทบต่อการขยายตัวทางเศรษฐกิจในภาคการลงทุนและการส่งออก
อย่างไรก็ตามรัฐบาลไทยได้แถลงว่าจะเร่งสร้างโครงสร้างพื้นฐานด้านเทคโนโลยีสารสนเทศและการสื่อสารเพื่อช่วยส่งเสริมการขยายตัวของธุรกิจ
การศึกษา โครงการ e-government และสวัสดิการสังคมต่างๆ
ถือเป็นการสร้างความมั่นใจว่ารัฐบาลจะยังคงแผนการขยายการสร้างโครงสร้างพื้นฐานเทคโนโลยีสารสนเทศและการสื่อสารของประเทศไว้เช่นเดิม

ในช่วงกลางปี 2554 ได้มีการประกาศโครงการใหม่ ซึ่งก็คือ
การเพิ่มแผนการพัฒนาอินเตอร์เน็ทบรอดแบนด์ FTTX (Fiber to the
X)และโครงการเทคโนโลยีสารสนเทศและการสื่อสารด้านอื่นๆ ส่วนโครงการ 3G
และการประมูลแม้ยังไม่ได้เกิดขึ้น
แต่ขบวนการออกใบอนุญาตกำหนดที่จะเริ่มได้อย่างเร็วที่สุดก็คงเป็นในไตรมาสแรกของปี 2555

เทคโนโลยี Cloud ยังไม่ได้เริ่มเข้าสู่ประเทศไทย
เนื่องจากองค์กรขนาดใหญ่ชะลอการลงทุนด้านไอที
ด้วยความกังวลที่ว่าอาจเกิดเหตุการณ์ไม่ปกติทางการเมือง
แต่อย่างไรก็ตามการเพิ่มขึ้นอย่างรวดเร็วของตลาดอุปกรณ์คอมพิวเตอร์ส่วนบุคคล เช่น Tablet
และ Smart phone ได้เริ่มทำให้ CIO (Chief of Information Officer)
หลายท่านในประเทศไทยได้ตระหนักถึงระบบการรักษาความปลอดภัยของข้อมูลมากขึ้น

โดยสรุปในปี 2554ภาพรวมตลาด ICT ของไทยขยายตัว 27.8%*
ทั้งนี้ภาคการบริการคอมพิวเตอร์เป็นตัวกระตุ้นให้เกิดการขยายตัวเช่นที่ผ่านมา
ส่วนแนวโน้มของตลาดในปี 2555 เราพอจะมองภาพออกเป็นดังนี้คือ

สถานการณ์ความยุ่งเหยิงในยุโรปและวิกฤติเศรษฐกิจในสหรัฐที่ยังคงส่งผลกระทบกับประเทศไทยต่อไปในปี
2555 ประกอบกับความเสียหายอันเกิดจากวิกฤติการณ์น้ำในปี 2554 ที่จำเป็นต้องได้รับการปรับปรุง
ซ่อมแซม โดยเฉพาะอย่างยิ่งในเรื่องโครงสร้างพื้นฐานด้านไอทีในหลายๆธุรกิจ เราจึงเชื่อว่าปี
2555 จะเป็นโอกาสที่ดี เนื่องจากธุรกิจจะปรับปรุงการลงทุนในด้าน Data Centers
และการเริ่มต้นของเทคโนโลยี Cloud

ผู้คนทั่วไปและโดยเฉพาะอย่างยิ่งพนักงานในบริษัท ยังคงต้องการความคล่องตัวในการทำงาน
ความสะดวกสบายที่เพิ่มขึ้น
โดยเฉพาะอย่างยิ่งเมื่อสามารถทำให้พวกเขาใช้อุปกรณ์ส่วนตัวในการทำงานได้
แนวโน้มของการให้บริการ Cloud ในที่สาธารณะ
ประกอบกับการเข้ามาของเทคโนโลยีโทรศัพท์มือถือ เช่น Tablet Net books และ Smart
phones ทำให้ต้องมีการรองรับจากศูนย์กลาง Switching
ทั้งในระดับภายในประเทศและระดับสากล ที่ต้องขยายช่องสัญญาณ (Bandwidth) เพิ่มอย่างมาก
และผู้ให้บริการหลักที่ต้องรองรับการขยายตัวดังกล่าวก็คือลูกค้าหลักของเรา TOT และ
CATถึงแม้ว่าเทคโนโลยี Cloud จะเพิ่งอยู่ในขั้นเริ่มต้น แต่การ์ทเนอร์ (Gartner)**
ได้พยากรณ์ไว้ว่าการให้บริการ Cloud ของภาคราชการจะเติบโตมากกว่า 5
เท่าของการใช้จ่ายด้านไอทีของหน่วยงานเอกชนในช่วง 4 ปี ข้างหน้า

ด้านโครงการใหม่ของรัฐบาล เมื่อวันที่ 28 ธันวาคม 2554
รัฐบาลได้ประกาศเดินหน้าโครงการฟรีไวไฟ ซึ่งโครงการนี้อยู่ในนโยบายหลักด้านไอทีของรัฐบาล
โดยจะมีการติดตั้ง Wifi Hotspot ทั่วประเทศ ถึง 20,000 จุดภายในเดือนตุลาคม 2555
และขยายเพิ่มอีก 250,000 จุดทั่วประเทศตามแผนในปี 2558
โครงการฟรีไวไฟเป็นส่วนหนึ่งของนโยบายรัฐและเป็นแผนงานของรัฐมนตรีว่าการกระทรวง ICT
ที่เรียกว่าแผนงาน “Smart Thailand”
โดยโครงการดังกล่าวคาดว่าจะขยายการเชื่อมต่อไฮสปีดอินเตอร์เน็ตบรอดแบนด์ ทั้งที่ใช้สาย
และไร้สายเพื่อให้ครอบคลุมพื้นที่ร้อยละ 80 ของอำเภอต่างๆทั่วประเทศ
นอกจากโครงการฟรีไวไฟแล้ว การติดตั้งเครือข่ายบรอดแบนด์ไร้สาย 3G ของ TOT
ก็จะแล้วเสร็จภายในพฤษภาคม 2555 และเช่นเดียวกันเครือข่าย 4G
จะมีการพัฒนาในอนาคตอันใกล้

นอกจากนี้ประเทศไทยยังได้ลงนามในแผนหลักด้าน ICT ของกลุ่มประเทศอาเซียน (ASEAN ICT
Master Plan 2558) ในเดือนมกราคม 2554
ภายใต้แผนหลักดังกล่าวกลยุทธ์หลักได้พุ่งเป้าไปที่การสนับสนุนให้เกิดการรวมตัวกันทางเศรษฐกิจและสังคมของชาติสมาชิกในอาเซียน
เพื่อปรับปรุงคุณภาพชีวิตของประชากรกว่า 600 ล้านคน
มาตรการดังกล่าวรวมถึงการจัดให้มีการเข้าถึงทางเทคโนโลยี และโครงสร้างพื้นฐาน
การพัฒนาทรัพยากรมนุษย์ และลดความเหลื่อมล้ำจาก

ที่มา *Thailand ICT Market 2010 and Outlook 2011 หน้า 45

**http/www.gartner.com/technology/home.jsp

การเข้าถึงเทคโนโลยี เพื่อยกระดับการเชื่อมต่อบรอดแบนด์
รัฐมนตรีในกลุ่มอาเซียนได้ตกลงกันที่จะจัดตั้งระบบเชื่อมต่อบรอดแบนด์ระหว่างหัวเมืองหลักในภูมิภาค

สถานการณ์การเมืองในประเทศไทยยังคงต้องติดตามอย่างใกล้ชิด
เนื่องจากหากมีการสะดุดหรือมีสัญญาณของความไม่มีเสถียรภาพจะส่งผลลบต่อการลงทุนโดยเฉพาะอย่างยิ่งในตลาดภาคเอกชน

2.  การจัดหาผลิตภัณฑ์หรือบริการ

  3.3.1 ข้อมูลเกี่ยวกับผลิตภัณฑ์

  ผลิตภัณฑ์ที่ใช้ในการวางระบบสารสนเทศและการสื่อสาร ประกอบด้วย

1.  อุปกรณ์คอมพิวเตอร์ เช่น จอแสดงภาพ (Monitor) คอมพิวเตอร์ (PC/Laptop),
    เครื่องพิมพ์ (Printer) และอุปกรณ์ต่อพ่วง (Server/Storage)

2.  อุปกรณ์สำหรับระบบโครงข่าย เช่น High Speed, Internet Switch, Router

  และ Network Controller

3.  โปรแกรมระบบงานสำเร็จรูป (Application Software) เช่น โปรแกรมสำรวจพื้นที่
    (Mapping) โปรแกรมใบแจ้งหนี้ (Billing)

  ปัจจุบัน บริษัทฯได้เป็นตัวแทนจำหน่ายสินค้าให้กับ บริษัท ซิสโก้ ซีสเต็มส์ จำกัด (Cisco
  Systems), บริษัท ฮิวเลตต์ - แพคการ์ด จำกัด (Hewlett Packard), บริษัท ไอบีเอ็ม
  จำกัด (IBM), บริษัท ออราเคิล คอร์ปอเรชั่น จำกัด (Oracle), บริษัท ไมโครซอฟท์ จำกัด
  (Microsoft), บริษัท เอสเอพี (ประเทศไทย) จำกัด (SAP)
  ซึ่งทำให้บริษัทฯได้รับส่วนลดทางการค้าจากการซื้อสินค้า
  และเพื่อความคล่องตัวในการดำเนินงานและโครงการ
  บริษัทฯจะทำข้อตกลงในการซื้อสินค้ากับพันธมิตรทางธุรกิจ (Strategic Partner) เท่านั้น
  เช่น Cisco Systems
  ซึ่งเป็นลักษณะโดยปกติของธุรกิจออกแบบและวางระบบเทคโนโลยีสารสนเทศและการสื่อสาร

2.  การจัดหาผลิตภัณฑ์และบริการ

  เนื่องจากกว่าร้อยละ 80 ของต้นทุนการขายและบริการเป็นค่าสินค้า
  ดังนั้นการบริหารต้นทุนสินค้าที่เหมาะสมจะทำให้บริษัทฯมีความได้เปรียบในการเสนอราคาประมูลโครงการ
  ปัจจุบัน บริษัทฯมีลักษณะการจัดซื้อสินค้าโดยวิธี

1.  ติดต่อโดยตรงกับบริษัทผู้ผลิต
    ซึ่งส่วนใหญ่จะเป็นบริษัทพันธมิตรทางธุรกิจและมีการทำสัญญาทางการค้า
    โดยปกติอายุสัญญาประมาณ 1 ปี ได้แก่ Cisco Systems, Oracle เป็นต้น
    โดยทางบริษัทฯต้องทำการต่อสัญญากับทางบริษัทผู้ผลิตรายใหญ่ทุก 1 ปี
    เนื่องจากเป็นนโยบายของทางผู้ผลิต แต่โอกาสที่อาจไม่ได้ต่อสัญญานั้นมีน้อยมาก
    เนื่องจากทางบริษัทผู้ผลิตจะไม่ทำการต่อสัญญากับบริษัทที่ไม่ทำตามข้อตกลงระหว่างกันเท่านั้น
    ซึ่งทางบริษัทฯได้ปฏิบัติตามข้อตกลงต่างๆ อย่างเคร่งครัด
    อีกทั้งความสัมพันธ์ทางการค้าของทั้งสองบริษัทก็มีความสัมพันธ์ที่ดี โดยทาง บริษัทฯ
    ได้มีสัมพันธ์ทางการค้ามามากกว่า 15 ปี
    และถือเป็นบริษัทคู่ค้าและพันธมิตรทางธุรกิจที่ดีเสมอมา

2.  ติดต่อบริษัทผู้ผลิตโดยผ่านตัวแทนจำหน่ายในประเทศไทยโดยตรง
    หรือสั่งซื้อสินค้าจากตัวแทนจำหน่ายทั่วไป (โดยบริษัทฯไม่ได้ติดต่อบริษัทผู้ผลิตโดยตรง)
    เนื่องจากบริษัทฯมีจำนวนและมูลค่าโครงการเพิ่มสูงขึ้น
    และบางโครงการที่มีขนาดใหญ่และมีมูลค่าสูง
    บริษัทฯมีความจำเป็นในการว่าจ้างผู้ดำเนินงานรายย่อย (Sub-Contractor)
    มาร่วมดำเนินงาน

3.  บริษัทฯติดต่อสั่งซื้อสินค้าเพื่อการบริการ อันได้แก่ การสั่งซื้อเพื่อการติดตั้ง
    การสั่งซื้อเพื่อการฝึกอบรมและสัมมนา เป็นต้น

  บริษัทฯไม่มีนโยบายในการสั่งซื้อสินค้าล่วงหน้า เนื่องจากโครงการต่างๆ
  ที่บริษัทฯดำเนินการจะมีกำหนดลักษณะและคุณสมบัติของสินค้าแตกต่างกันไป
  ดังนั้นบริษัทฯจะสั่งซื้อสินค้าต่อเมื่อได้รับการว่าจ้างดำเนินโครงการแล้ว
  หากแบ่งตามการนำเข้าและการซื้อภายในประเทศ จะมีรายละเอียดดังนี้

1.  การนำเข้า

  บริษัทฯมีการสั่งซื้อสินค้าจากผู้ผลิตหรือผู้จัดจำหน่ายที่อยู่ต่างประเทศ ได้แก่ Cisco Systems
  และ Oracle ซึ่งมีโรงงานผลิตตั้งอยู่ในต่างประเทศ
  โดยการสั่งซื้อสินค้าจากผู้ผลิตหรือผู้จัดจำหน่ายจะกระทำต่อเมื่อได้รับเอกสารคำสั่งซื้อจากลูกค้า
  ซึ่งช่วยลดต้นทุนในการเก็บรักษาสินค้าคงคลัง และเนื่องจากบริษัท Cisco Systems และ
  Oracle
  เป็นบริษัทพันธมิตรทางการค้ากับทางบริษัทฯเป็นระยะเวลานานทำให้สะดวกในการติดต่อสื่อสารและการจัดส่ง
  ซึ่งช่วยลดระยะเวลาในการดำเนินงานของบริษัทฯลงได้ โดยมีระยะเวลาส่งของเฉลี่ยประมาณ
  30-45 วันนับจากวันที่ทำการเปิดใบสั่งซื้อ

2.  การซื้อภายในประเทศ

  บริษัทฯมีการสั่งซื้อสินค้าจากทั้งผู้ผลิตหรือผู้จัดจำหน่ายต่างประเทศที่นำสินค้าเข้ามาจำหน่ายในประเทศไทย
  และผู้นำเข้าสินค้าอิสระอื่นๆ
  ซึ่งบริษัทฯจะทำการสั่งซื้อสินค้าจากในประเทศในกรณีที่โครงการมีความเร่งด่วน
  อีกทั้งเพื่อเป็นการกระจายความเสี่ยงจากการพึ่งพาผู้จัดจำหน่ายหรือผู้ผลิตสินค้าน้อยราย

2.  ปัญหาเกี่ยวกับการดำเนินโครงการ

เนื่องจากในบางครั้งบริษัทฯประสบปัญหาเกี่ยวกับการไม่สามารถส่งมอบโครงการได้ตามระยะเวลาที่

กำหนด ทั้งนี้มีสาเหตุมาจาก

1.  การส่งสินค้าล่าช้า โดยมีสาเหตุมาจากโรงงานหยุดการผลิตในช่วงเทศกาล
    หรือเหตุจากภัยธรรมชาติ ซึ่งกระทบต่อแผนการติดตั้งระบบและการส่งมอบสินค้า อย่างไรก็ตาม
    บริษัทฯจะติดตามและประสานงานกับบริษัทผู้ผลิตเพื่อวางแผนการดำเนินงานล่วงหน้า
    ซึ่งจะช่วยลดความเสี่ยงจากการขนส่งสินค้าล่าช้า

2.  สินค้าที่ผลิตล้าสมัย เนื่องจากการเข้าร่วมประมูลแต่ละครั้ง
    บริษัทฯต้องนำเสนอรายละเอียดของสินค้าที่ใช้ในการดำเนินโครงการเพื่อพิจารณา
    หากการพิจารณาของลูกค้าล่าช้ามากหรือเลื่อนระยะเวลาการดำเนินโครงการออกไป
    บริษัทผู้ผลิตอาจยกเลิกหรือหยุดการผลิตสินค้าบางรายการ
    และทำให้บริษัทฯต้องเจรจากับลูกค้าเพื่อขอเปลี่ยนเป็นสินค้าอื่นที่มีคุณสมบัติเท่าเทียมกัน
    ซึ่งบางครั้งอาจกระทบต่อราคาต้นทุนการบริการ

3.  ผลกระทบต่อสิ่งแวดล้อม

- ไม่มี -

4.  งานที่ยังไม่ส่งมอบ

  1.บริษัทฯและบริษัทย่อยมีสัญญาขายสินค้าและบริการกับลูกค้าซึ่งยังไม่ได้ส่งมอบหรือให้บริการเป็นจำนวนเงินประมาณ
  2,764 ล้านบาท (2553: 2,651 ล้านบาท) (งบการเงินเฉพาะกิจการ: 2,757 ล้านบาท
  2553: 2,637 ล้านบาท)

  2.บริษัทฯ
  ได้ทำสัญญาหลายสัญญาเพื่อให้เช่าอุปกรณ์อิเลคโทรนิคกับบริษัทซึ่งมีรัฐบาลถือหุ้นใหญ่แห่งหนึ่ง
  หน่วยงานราชการและโรงเรียนหลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
  331 ล้านบาท (2553: 15 ล้านบาท)
  โดยบริษัทฯผูกพันที่จะต้องดำเนินการติดตั้งอุปกรณ์ให้เช่าให้แล้วเสร็จตามสัญญาและให้บริการบำรุงรักษาตามเงื่อนไขที่ระบุในสัญญา